
Rhan 1 – Cynllun Gweithgaredd

	Cynllun Gweithgaredd

Activity Plan

	Gweithgaredd: Hufen iâ ar gôn- rhifo, trefnu, cyfateb a bondiau rhif.
Activity:

	Nifer o blant: 20
Number of children:


	Oed y plant: 4-5 mlwydd oed

Age of children:
	Nifer o oedolion: 4
Number of adults:

	Lleoliad: Tu fewn yn y dosbarth 
Location:


	Amser paratoi: 30 munud
Preparation time:
	Amser gweithgaredd: 20-30 munud

Activity time:

Adnoddau: 

· Cônau hufen ia wedi eu lamineiddio ac arnynt rhifau o 1 a 10.
· Llenwad hufen ia gwahanol liwiau neu flasau wedi eu lamineiddio ac arnynt ddotiau rhwng 1 a 10.
· Sisyrnau 
· Glud

· Felcro

· Bwrdd wedi ei orchuddio gan ffelt (dewisol)

· Ffon gyfrif

· Llinell rif

Resources:



	Amcan/ion y weithgaredd:

· Cyfateb rhifau gyda’r nifer cywir o ddotiau.

· Dysgu trefnu’r rhifau o 1 i 10.

· Ymarfer bondiau rhif.
Aim/s of activity:



	Cysylltiadau â deilliannau:

· Cyfri

· Trefnu

· Ailadrodd

· Bondiau rhif
Links to outcomes:



	Gwahaniaethu:

· Grwp gwan - paru/ cyfateb rhifau a dotiau.

· Grŵp canolig - trefnu’r rhifau o 1-10.

· Grŵp mwy abl- ymarfer bondiau rhif. 
· Gweithgaredd ymestynnol-dwyn i gof ffeithiau bondiau rhif yn gyflym.

Differentiation:



	Iechyd a diogelwch:

· Sicrhau nad yw’r plant yn cael niwed wrth wneud y weithgaredd yn yr ardal allanol

· Sicrhau nad oes unrhyw wrthrychau ar y llawr 
· Lleihau’r posibilrwydd fod y plant yn baglu

· Sicrhau nad oes unrhyw wrthrychau miniog o gwmpas

· Os ydynt yn defnyddio’r ardal allanol sicrhau fod y gatiau i gyd ar gau ac wedi eu cloi

· Sicrhau fod y tapiau dŵr i gyd wedi cael eu troi i ffwrdd

Health and safety:



	Rôl yr oedolyn/oedolion:

· Gyda’r grwp gwan – rhoi cymorth i’r plant drwy ddangos pa rif sydd yn cyfateb i’r dotiau. Gweithio gyda rhifau 1 i 5 i ddechrau. 
· Gyda’r grwp canolig- rhoi cymorth i’r plant drwy drefnu’r rhifau. Gellir defnyddio llinell rif.
· Gyda’r grwp mwy abl- gadael i’r plant ddatrys y broblem sef gweithio allan pa rifau sydd yn gwneud 10.
· Her/ gweithgaredd ymestynnol- oedolyn i gefnogi
Role of adult/adults:



	Y weithgaredd:

The activity:

Gweithio gyda tri grwp o wahanol allu sef gwan, canolig a mwy abl. 
· Grwp gwan- anghenion dysgu ychwanegol (gydag oedolyn) - paru/ cyfateb y conau gyda’r llenwad trwy adnabod y rhif sydd ar y côn a’r nifer cywir o ddotiau ar yr hufen iâ ac yna gludo’r llenwad i’r côn cywir.
· Grŵp canolig (gydag oedolyn)- trefnu’r rhifau o 1-10 drwy ddefnyddio’r conau a neu’r llenwadau sydd wedi eu lamineiddio a’r ffon gyfrif.
· Grŵp mwy abl- datrys problem wrth weithio allan pa ddau rif sydd yn gwneud 10. 
· Her/ gweithgaredd ymestynnol- conau wedi eu gosod mewn un rhan o’r bwrdd wyneb i waered a’r llenwadau wedi eu gosod mewn rhan arall o’r bwrdd wyneb i waered. Troi un côn ac un llenwad ar y tro- os yw’r ddau rif yn adio i fyny i wneud 10 gellir gweiddi HUFEN IÂ! Os nad ydy’r côn a’r llenwad yn adio i wneud 10 dylid troi’r côn a’r llenwad yn ol a cheisio eto.
· Rhaid i bob oedolyn arsylwi ar y weithgaredd ac asesu medrusrwydd y plant wrth wneud y gweithgareddau.


Rhan 2- Gwerthuso

Yn ol National Day Nurseries Assosiation (NDNA, 2018) mae mathemateg yn rhan bwysig o ddysgu yn y blynyddoedd cynnar ac mae derbyn sylfaen dda mewn mathemateg yn sgil bywyd hanfodol.

Cryfderau fy nghynllun:

Wrth edrych ar gynllun fy ngweithgaredd mae’r ffaith fy mod wedi gwahaniaethu yn gryfder. Rydw i’n gallu diwallu anghenion holl blant y dosbarth. Rydw i wedi amrywio’r tasgiau yn ôl gallu, gwybodaeth, diddordebau a sgiliau blaenorol y dysgwyr. Mae’r gweithgareddau yn helpu i ddatblygu dealltwriaeth y plant o nifer o elfennau o ddatrys problemau a rhesymu mewn cyd-destun real. 

Cryfder arall – wrth edrych ar y rol yr oedolyn- mae cyfle i bob grwp ddysgu trwy ddull gwahanol:

Grwp gwan/ canolig- mae’r oedolyn yn rhoi cymorth i’r plant drwy sgaffaldio yr hyn mae angen iddynt ddysgu. Mae theori sgaffaldiau Bruner yn nodi pwysigrwydd rhoi cefnogaeth i blant yn y dechrau wrth ddysgu sgil newydd. Gelwir y syniad y dylai plant fod yn weithredol yn y broses ddysgu yn adeiladol. Gelwir syniad Bruner yn gwricwlwm troellog.
Yn ol theori ad​​​​eiladwaith gymdeithasol (Dewey, Vygotsky a Bruner, dim dyddiad)  mae gan bob oedolyn rôl bwysig wrth weithio gyda phlant: Maent i ysgogi, hwyluso’r dysgu, ymgysylltu a thrafod gyda’r plant  a’u harwain i'w llawn botensial. Maent i ddarparu amgylchedd gyfoethog sy'n annog cymhelliant naturiol plant i ddysgu. Rol bwysig arall y dylai fod gan oedolyn yw sicrhau eu bod yn ehangu dealltwriaeth a gwybodaeth y plentyn (Vygotsky, 1980).

Drwy gymryd rhan mewn gweithgareddau ymarferol sy’n berthnasol i’w cam datblygu mae’r plant yn cael cyfleoedd i archwilio’r byd o’u cwmpas a deall sut mae pethau’n gweithio. Maent yn cael eu herio drwy weithgareddau ymarferol a datblygu eu syniadau. Mae’r plant hefyd yn cael eu hannog i ymchwilio i gysyniadau a rhannu syniadau ar gyfer datrys problemau.

Mae sicrhau bod y plant yn cael eu cynnwys, eu cymell a'u dysgu i feddwl yn feirniadol drostynt eu hunain yn hanfodol ar gyfer y wers.
Mae pwyslais yn y weithgaredd ar ddarparu cyfleoedd i’r  plant ymarfer eu medrau a'u gwybodaeth sy'n datblygu er mwyn gwella eu cymhwysedd a'u hyder wrth eu defnyddio. Nod y gweithgareddau yw sicrhau y gall pob plentyn fod yn llwyddiannus gyda mathemateg ar yr amod eu bod yn cael y cyfleoedd i'w deall mewn modd sy'n gwneud synnwyr iddynt. 
Yn unol a theori adeiladwaith gymdeithasol, dylai’r oedolyn gywiro mewn modd cadarnhaol gan roi beirniadaeth adeiladol i’r plant. (Pwerbwynt- The Role of the Adult in Caring for Children)
Cyfder arall yw fod gan y plant amrywiaeth o adnoddau y gallen nhw eu defnyddio er mwyn cwblhau’r weithgaredd. Mae’r conau a’r hufen ia yn liwgar ac yn apelio at blant ifanc. Gellir defnyddio ffon gyfrif a llinell rif er mwyn cwblhau’r weithgaredd.
Wrth edrych ar y weithgaredd mae Iechyd a Diogelwch yn bwysig. Mae nifer o agweddau iechyd a diogelwch wedi cael ystyriaeth ofalus ac wedi eu cynnwys yn y cynllunio.
Gwendidau fy nghynllun:

Wrth edrych yn fanwl dylid fod wedi gwneud a chynnwys asesiad risg ffurfiol er mwyn lleihau’r posibilrwydd o risgiau neu o ddamweiniau a all ddigwydd wrth i’r plant wneud y weithgaredd. 
Gwendid arall yw y gellir gwella ar yr adnoddau- defnyddio conau plastig a ‘hufen ia’ sbwng er mwyn ysgogi ac ennyn diddordeb y dysgwr cinesthetig. O ran anghenion dysgu ychwanegol byddai rhai ohonynt yn dysgu’n well drwy ddefnyddio adnoddau 3D y byddent yn gallu eu codi yn haws.
Gwendid arall yw fod y gweithgareddau wedi eu trefnu fel fod y plant yn dibynnu gormod ar oedolyn. Mae dull Vygotsky (More Knowledgeable Other) yn annog y plentyn os nad ydynt yn deall rhyw agwedd o’r gwaith i ofyn i rywun arall sydd yn fwy gwybyddol (gall fod yn blentyn arall yn y dosbarth). Mae hyn yn cyfeirio at unrhyw un sydd â dealltwriaeth well neu lefel gallu uwch na'r dysgwr, o ran tasg, proses, neu gysyniad penodol. 

Er mwyn ceisio diwallu damcaniaeth Piaget, wrth ddilyn yr her, buase modd i’r plant yn y grwp mwy abl/her weithio ar eu pennau eu hunain yn hytrach na dibynnu ar oedolyn. Yn ol damcaniaeth Piaget rôl yr oedolion yw i greu amgylchedd sy'n cyflwyno syniadau, gwybodaeth, cysyniadau a syniadau newydd, ond ddim mor anghyfarwydd i'r plant.

Gellir hefyd cynllunio’r weithgaredd mewn ffordd y byddai’r plant yn meddwl eu bod yn chwarae. Chwarae yw'r ffordd naturiol y mae plant yn dysgu. Dyma'r broses y mae plant yn archwilio, ymchwilio, ail-greu ac yn dod i ddeall eu byd. Mae chwarae yn weithgaredd lle mae popeth mae plentyn yn ei wybod ac yn gallu ei wneud yn cael ei ymarfer neu ei ddefnyddio i wneud synnwyr o'r hyn sy'n newydd (Llywodraeth Cymru, 2017.
Rôl yr oedolion yma fyddai cwestiynu ymatebion y plant wrth wneud y weithgaredd ond eto yn rhoi cyfle i’r plant i ddatrys y broblem yn annibynnol. 

Gellir hefyd creu siop ‘hufen ia’ yn yr ardal allanol fel fod y plant yn medru ymarfer rhifo a chyfri yno mewn sefyllfa real a meddwl eu bod ar y traeth! Byddai hyn yn helpu hyder y plant i ddarganfod a datblygu eu medrau mathemategol.
Gellir fod wedi trefnu gweithgareddau lle roedd mwy o gyfle i’r plant chwarae‘n ddigymell (Seo a Ginsburg, 2004). Gall chwarae mewn sefyllfa real ddatblygu  chwilfrydedd, meddwl beirniadol a chreadigol y plant. (Carr, 2001).

Mae’r ffaith fod cymaint o blant yn gwneud gweithgareddau ar yr un pryd yn wendid oherwydd byddai pawb eisiau defnyddio’r un ardal yn y dosbarth neu yn yr ardal allanol ar yr un pryd. Byddai hefyd angen paratoi llawer iawn mwy o’r conau a’r llenwadau a byddai hynny yn cymryd llawer o amser i’w creu. 
Rhan 3- Trafodaeth
Mae’n arfer ers blynyddoedd i athrawon ac ymarferwyr Y Cyfnod Sylfaen weld y defnydd o adnoddau fel rhan hanfodol o addysgu a dysgu mathemateg. Mae Athrawon Y Cyfnod Sylfaen ac athrawon blynyddoedd is Cyfnod Allweddol 2, wedi seilio eu dulliau dysgu ar athroniaeth Piaget sydd yn dweud fod angen i blant fedru chwarae a chydio mewn gwrthrychau er mwyn gwneud synnwyr a datblygu syniadau mathemategol (Llywodraeth Cymru, 2017).
Wrth ddysgu mathemateg mae gan Bruner (1964) ddamcaniaeth sydd yn nodi tri modd o gynrychioli profiadau plant ac mae hyn yn cael ei ystyried yn bwysig i ddatblygiad a dealltwriaeth y plant.
1. Mae modd anactif yn cynnwys cynrychioli syniadau trwy ymgymryd â rhyw fath o weithredu e.e. trwy manipwyleiddio gwrthrychau neu adnoddau. 

2. Mae’r modd eiconig yn cynnwys cynrychioli’r syniadau yna gan ddefnyddio lluniau.

3. Mae’r modd symbolig yn cynnwys syniadau trwy ddefnyddio iaith neu symbolau.

Mae’r defnydd o adnoddau, modelau a delweddau ffisegol wrth addysgu a dysgu mathemateg yn bwysig yn ôl Bruner (1966). 
Dangosodd adolygiad o ymchwil a wnaed gan Askew a William (1995: 10) ‘gall gwaith ymarferol ddarparu delweddau sy’n helpu disgyblion i ddeall y cysyniadau mathemategol. Gall hefyd ddarparu profiadau y gall y disgyblion dynnu neu uniaethu a nhw. ‘Er mwyn i hyn ddigwydd, dywed Delaney (2001: 128) rhaid dychmygu’ adnodd a ddefnyddiwyd a chofio unrhyw gamau a wnaed gyda’r adnodd a defnyddio rhain i brosesu mathemateg pan nad yw’r adnodd yna’ (Drews, 2007).

Abstract stage

A mathematical concept is introduced | A mathematical concept is

with manipulatives; students explore
the concept using the manipulatives
in purposeful activity.

represented using pictures of some
Sort to stand for the concrete objects
(the manipulatives) of the previous
stage; students demonstrate how they
can both visualize and communicate
the concept at a pictorial level.

Mathematical symbols (numerals,
operation signs, etc) are used to
express the concept in symbolic
language; students demonstrate their
understanding of the mathematical
concept using the language of
mathematics.




Dull Piaget- Constructivism
(hand2mind, dim dyddiad)
Defnyddir Numicon yn eang ar draws Y Cyfnod Sylfaen mewn ysgolion, dyma adnodd sydd yn cael ei ddefnyddio er mwyn hyrwyddio datblygiad mathemategol. Mae’r cwmni sydd yn gwerthu Numicon yn honni ei fod yn adnodd sydd wedi ‘proven to create confident mathematicians’. 
Yn seiliedig ar ddull profedig-darluniadol-haniaethol, mae Numicon yn annog plant i archwilio mathemateg trwy ddefnyddio delweddau a chyfarpar strwythuredig er mwyn deall ac esbonio cysyniadau mathemategol:

· Mae'n rhoi hyder i blant trwy ddangos sut a pham y cyrhaeddant eu hateb (Oxford University Press, 2018)
Gwelir fod adnoddau naturiol megis cerrig, pren neu hadau yn darparu ystod eang o gyfleoedd; gellir eu defnyddio yn eu cyflwr naturiol, neu ddychmygu eu bod yn rywbeth arall. Felly, mae’r hen ffordd o ddysgu trwy ddefnyddio adnoddau plastig yn cael ei anghofio ac annogir y defnydd o adnoddau mwy naturiol. Mae'r ffordd y mae adnoddau naturiol yn edrych, yn teimlo, yn arogli ac yn blasu, yn rhoi cyfleoedd dysgu gwych i blant a hefyd yn sicrhau eu bod yn cael gwell dealltwriaeth o'r gwrthrychau hynny. Wrth ddefnyddio lemwn, os taw defnyddio lemwn plastig yw’r unig brofiad i blentyn fod y lemwn yn sur, ei fod yn wyn o dan y croen a’i fod wedi’i segmentu pryd y gall ddysgu hyn? Mae defnyddio deunyddiau naturiol yn caniatau i blant fod yn greadigol ac i fynegi eu hunain trwy chwarae; nid ydynt yn cael eu cyfyngu gan blastig. 
Er hyn cydnabyddir pwysigrwydd defnyddio adnoddau er mwyn helpu’r plant i feddwl yn fathemategol. Mae defnyddio adnoddau yn help i blant i ddatblygu medrau, meddwl a sgiliau mathemategol. Yn ôl Stein a Bovalino (2001) 

‘Manipulatives can be important tools in helping students to think and reason in more meaningful ways. By giving students concrete ways to compare and operate on quantities, such manipulatives as pattern blocks, tiles, and cubes can contribute to the development of well-grounded, interconnected understandings of mathematical ideas.’
Defnyddir technoleg gwybodaeth i gefnogi yr addysgu a dysgu mathemateg ar adegau. Gall hyn gynnwys rhaglenni robotaidd, cyfrifiannell, camerâu digidol, cyfrifiaduron, rhyngrwyd neu fyrddau gwyn rhyngweithiol. Mae’r NNS (DfEE, 1999: 32) yn argymell dylid defnyddio adnoddau o’r fath pan nad oes  ‘ffordd fwy effeithlon i gwrdd ag amcanion’ y wers.
Yn y Cyfnod Sylfaen, mae angen i’r plant lleiaf gael eu harwain at  adnoddau sydd eu angen arnynt er mwyn cwblhau’r dasg. Wrth iddyn nhw ddatblygu eu sgiliau mathemategol a’u dealltwriaeth, dylent ddod yn fwy annibynnol a medru dewis yr adnoddau sydd eu hangen arnynt er mwyn cwblhau’r dasg. Mae hyn yn cyd-fynd gyda damcaniaeth Piaget (1960) sy’n dweud  dylai’r oedolyn gymryd cam yn ôl. Mae rôl athrawon yn bwysig ond yn y ddamcaniaeth hon dylai athrawon weithredu fel hwyluswyr wrth gynorthwyo'r plant. Mae hyn yn cymryd ffocws oddi wrth yr athro ac yn ei roi ar y plant a'u dysgu (teAchnology, dim dyddiad).
Rhaid cael cydbwysedd rhwng rhoi’r adnoddau angenrheidiol mewn gwahanol ardaloedd yn y dosbarth ac yn yr ardal allanol. Er hyn, dylai fod gan blant fynediad i adnoddau mathemategol, a dylent cael eu annog i’w defnyddio gyda lefel gynyddol o annybynniaeth.
Mae addysgu a dysgu mathemateg yn elwa o ddefnydd effeithiol o adnoddau gweledol ac ymarferol ond mae ymchwil diweddar wedi holi a oes angen y defnydd o’r fath, neu fod o gymorth, bob amser i ddealltwriaeth fathemategol y plant (Drews, 2007). 
Er y pwysigrwydd a roir i adnoddau wrth ddysgu mathemateg – gellir gweld wrth i sgiliau mathemategol y plentyn wella defnyddir llai o adnoddau. 
Rhan 4 – Esboniad

Gall oedolion ddarparu deunyddiau ac anogaeth ac agor y drws i weithgareddau a dysgu newydd (Llywodraeth Cymru, 2017).
Mae angen i athrawon gynnwys profiadau rhifedd cyfoethog fel rhan o’u cynllunio, dysgu ac addysgu yn ddyddiol. Rhaid iddynt ganolbwyntio ar y plant er mwyn datblygu sgiliau medrau rhifedd. 
Wrth gynllunio mae angen i athrawon sicrhau eu bod yn adeiladu ar wybodaeth, medrau a dealltwriaeth flaenorol y dysgwyr ac ymateb i’r anghenion dysgu unigol hyn wrth dargedu dysgu penodol. Mae disgwyliadau uchel, digon o amser, cefnogaeth a dysgu â ffocws yn darparu’r amodau ar gyfer dysgu rhifedd effeithiol (Northern Territory Government, Australia, 2010) (external link).
Yng Nghymru mae’r Fframwaith Llythrennedd a Rhifedd Cenedlaethol (FfLlRh) statudol wedi cael ei ddatblygu i gefnogi ymarferwyr i ymwreiddio llythrennedd a rhifedd ar draws y cwricwlwm. Felly rhaid dilyn y fframwaith pan yn cynllunio (Fframwaith y Cyfnod Sylfaen, 2015).

Rhaid i ymarferwyr sicrhau bod anghenion a diddordebau plant yn ganolog i’w cynllunio a’u darpariaeth. Wrth gynllunio rhaid i’r oedolyn ddarparu cyfleoedd i blant ddatblygu a gwella eu medrau wrth gyfrif, deall a defnyddio rhifau, datrys problemau adio a thynnu syml; ac i ddisgrifio siapau, gofod a mesurau. Mae cynllunio gofalus yn sicrhau y gwneir hyn. 
Rhaid i oedolyn fonitro cynnydd pob plentyn a sicrhau ymyraeth briodol neu gymorth ychwanegol os oes angen. Gwneir hyn trwy arsylwi yn anffurfiol ar blant yn gweithio neu trwy asesiadau ffurfiol. Os gwelir fod angen cefnogaeth ychwanegol neu ymyraeth ar blentyn dylai’r oedolyn sicrhau monitro cyson a’i fod yn derbyn darpariaeth ychwanegol (Ford Primary School, dim dyddiad).
Defnyddir proffil Y Cyfnod Sylfaen i gynnal asesiadau sylfaenol plant ar ddechrau’r flwyddyn derbyn. Y flwyddyn 2017-18 fydd y flwyddyn gyntaf i asesiadau diwedd y cyfnod sylfaen gael eu cynnal yn erbyn disgrifiadau canlyniadau diwygiedig ar gyfer Meysydd Dysgu Datblygiad Mathemategol a sgiliau Iaith, Llythrynnedd a Chyfathrebu a gyflwynwyd ym Medi 2015.

Mae Llywodraeth Cymru yn ymrwymiedig i sicrhau bod trefniadau asesu’r dyfodol yn rhoi blaenoriaeth i wella addysgu a dysgu. Wrth i argymhellion dyfodol Llwyddiannus gael eu rhoi ar waith dros y blynyddoedd nesaf bydd pwyslais o’r newydd ar Asesu ar gyfer dysgu fel nodwedd naturiol ac annatod o ddysgu ac addysgu. 

Prif ddiben asesu yw darparu gwybodaeth  gall lywio penderfyniadau y ffordd orau o ddatblygu dysgu disgyblion a dylid ei defnyddio er lles pawb i addasu eu stratagaethau dysgu i fod yn addas i’w cynnydd unigol (Cyfnod Sylfaen, dim dyddiad).

Yn Lloegr fydd  athro yn asesu’r plant ar ddiwedd y flwyddyn addysgol pan maent yn troi’n bump. Bydd yr asesiad yma yn cael ei seilio ar arsylwi yn y dosbarth. Ni ddefnyddir profion ffurfiol (Early years foundation stage, dim dyddiad. 

Er mwyn ymateb i anghenion plant rhaid cynllunio amrywiaeth o brofiadau chwarae, a bydd rhai ohonynt yn canolbwyntio ar fathemateg yn benodol. Rhaid i’r oedolion fodelu’r defnydd o fathemateg er mwyn i’r plant ddeall. Gwneir hyn drwy darparu amgylchedd dysgu ysgogol, trafod a modelu iaith fathemategol mewn amrywiaeth o gyd destynau. Rhaid cynllunio gweithgareddau ymarferol  gall y plant eu mwynhau er mwyn datblygu dealltwriaeth fathemategol.
Dylai’r oedolyn gynllunio cyfleoedd i’r plant ddefnyddio mathemateg mewn modd ymarferol mewn sefyllfaoedd go iawn er mwyn datblygu meddwl a dealltwriaeth. Dylid hefyd gynllunio cyfleoedd i siarad a thrafod gyda’r plant am strategaethau maent yn eu defnyddio gan ofyn a chynllunio cwestiynnau sydd yn annog plant i feddwl, datrys problemau a siarad am brosesau (Guidelines for mathematics in the early years foundation stage, dim dyddiad).
Dylai’r ddarpariaeth addysgol fod yn gyfannol, gyda’r plentyn wrth wraidd unrhyw gwricwlwm a gynllunnir. Byddir yn deall, ysbrydoli a herio potensial plant ar gyfer dysgu. Mae’n bwysig bod ymarferwyr yn cymryd rhan mewn chwarae plant drwy brofiad yn enwedig pan fydd rhyngweithio yn cynnwys cwestiynu agored, meddwl cyffredin a chynaliadwy. 
Rhaid cael cydbwysedd rhwng dysgu strwythuredig drwy weithgareddau a gychwynnir gan y plentyn a’r rhai dan gyfarwyddyd oedolyn. Mae cwricwlwm sydd wedi’i gynllunio’n dda yn rhoi cyfleoedd i blant ymwneud yn greadigol â’u dysgu eu hunain, mae’n adeiladu ar yr hyn maent yn ei wybod eisoes ac yn gallu ei wneud, eu diddordebau a’r hyn maent yn ddeall. Mae dysgu gweithredol yn gwella ac yn ymestyn datblygiad y plentyn (Fframwaith y Cyfnod Sylfaen, 2015). 
Mae profion PISA yn brofion rhyngwladol sydd yn gwerthuso systemau addysg mewn 72 o wledydd dros y byd. Bob tair blynedd gweinyddir y profion a caiff plant 15 mlwydd oed eu hasesu mewn gwyddoniaeth, mathemateg a darllen (BBC News, 2016).

Dywed Coughlan (2014) fod perfformiad disgyblion Tseineaidd a Dwyrain Asia yn uchel ac yn dominyddu safleoedd rhyngwladol mewn profion megis profion PISA (BBC News, 2014). Dydy De Korea, Siapan na Hong Kong ddim yn profi nac yn defnyddio dulliau asesu allweddol yn rheolaidd (Nayak, 2016).

Mae’r plant yn dechrau’r ysgol pan y maent yn saith mlwydd oed yn y Ffindir. Bydd y rhieni sydd yn gofalu am eu plant ac yn cael tal (295 EURO y mis). Mae’n rhaid i hyd yn oed y staff gofal feddu ar radd ac mae’r cyfradd oedolyn i blentyn yn 1:7 i blant rhwng (3-6 mlwydd oed) yno. Mae addysg gynnar a gofal yn cynnwys gofalu, addysgu a dysgu gyda’r pwyslais ar hybu tyfiant cytbwys, datblygiad a dysg (Naumann, 2008).

Does dim profion cenedlaethol i’r plant mewn addysg sylfaenol yn y Ffindir. Ond mae’r athrawon yn asesu yr hyn sydd yn eu cwricwlwm. Nod addysg sylfaenol y wlad yw datblygu sgiliau a gallu’r plant i hunanasesu er mwyn cefnogi twf gwybodaeth a sgiliau astudio er mwyn eu helpu i ddysgu bod yn ymwybodol o’u cynnydd a’u dysgu (Grano, 2017).
Yng Nghymru mae systemau  yn bod er mwyn cefnogi athrawon i wneud asesiadau manwl a chyson ar blant. Gallant fod yn brofion cenedlaethol neu enghreifftiau o waith mewn portffolio. Ymdrechir, fel yn Ffindir i ddatblygu hunanasesu ac asesu cyfoed. Er hynny dydy canlyniadau Cymru yn y profion PISA ddim unman yn agos i ganlyniadau Ffindir. Roedd sgorau plant o Gymru mewn gwyddoniaeth, darllen a mathemateg yn y profion PISA yn is na’r cyfartaledd o 72 o wledydd ac economiau eraill. 

Dylai pob ysgol yng Nghymru werthuso effeitholrwydd y gwaith a wneir drwy fonitro. Gwneir hyn trwy monitro llyfrau a gwaith plant, arsylwi mewn gwersi, monitro datblygiad sgiliau plant neu siarad a’r phlant (Llywodraeth Cymru, 2014).

